2023 i Norge

__NOTOC__
Begivenheter i året **[[2023]] i [[Norge]]**.

## Statsledere
* Monark – Harald V
* Stortingspresident – Masud Gharahkhani (Arbeiderpartiet).
* Statsminister – Jonas Gahr Støre (Arbeiderpartiet).
* Høyesterettsjustitiarius – Toril Marie Øie

## Hendelser
Pågående: Norge under koronapandemien
* 1. januar - 
** Den nye Finansavtaleloven trer i kraft, med blant annet strengere krav til låneevne hos de som søker lån fra bankene
** MVA innføres på elbiler, på beløp over 500.000 kroner.
** Endringer i Hundeloven, *Lov om endringer i hundeloven (forsvarlig hundehold)*, trer i kraft, med strengere krav til hundeeiere.
** Alle husholdninger, virksomheter og institusjoner må kildesortere matavfall og plastavfall.
** Digitalytelsesloven (*Lov om levering av digitale ytelser til forbrukere*) trer i kraft.
* 5. januar – 
** Det politiske partiet Demokratene skiftet navn til Norgesdemokratene.
** Tromsø innførte bomstasjoner rundt Tromsø sentrum.
** Statens pensjonsfond (Oljefondet) passerte for første gang 13.000 milliarder kroner
* 6. januar – 
** Justisdepartementet informerte om at ni politikontorer i Norge, som ble lagt ned som en del av Politireformen i 2015, skal gjenåpnes
** Melhus: En kran veltet og skadet deler av kjøpesenteret Melhustorget. Én kvinne omkom.
* 13. januar
** Landets siste pelsdyrbonde la ned driften, og pelsdyrnæringen i Norge ble dermed avviklet.
** Andrej Medvedev, en leiesoldat fra Wagnergruppen, krysser russegrensen illegalt og søker asyl til Norge.
* 27. januar – Vixen Influencer Awards ble arrangert på Gamle Logen i Oslo
* 29. januar – Ole Kristian Bonden ble vigslet som ny biskop i Hamar bispedømme.
* 31. januar – 
** Flyselskapet Flyr begjærte seg konkurs, etter bare 19 måneders drift.
** Arkivverket og Nasjonalbibliotekets fjellanlegg i Mo i Rana ble åpnet.
* 1. februar – Energikommisjonen la fram en rapport, som konkluderte med at strømforbruket i Norge vil øke de neste tiårene, og at Norge derfor bør øke kraftproduksjonen og nettkapasiteten, og gjøre tiltak for å spare strøm.
* 3. februar – Forsvarsdepartementet inngikk avtale om innkjøp av 54 Leopard 2 stridsvogner fra Tyskland
* 4. februar – Alessandra Mele vant Melodi Grand Prix 2023
* 6. februar – Statens pensjonsfond («Oljefondet») passerte 14.000 milliarder kroner i verdi for første gang.
* 9. februar – To oljefunn ble rapportert; Equinor varslet funn på opptil 47 millioner fat oljeekvivalenter ved Trollfeltet i Nordsjøen, og Vår Energi varslet funn i Goliatfeltet i Tromsøflaket.
* 13. februar – Politiets sikkerhetstjeneste la fram sin årlige *Nasjonal trusselvurdering*, og framhever ekstrem islamisme og høyreekstremisme som de største terrortruslene mot Norge, men at det er «lite sannsynlig at antistatlige ekstremister vil forsøke å gjennomføre terrorhandlinger i Norge i 2023».
* 14. februar – Nødvarsel på mobil ble lansert, som et supplement til sivilforsvarets varslingsanlegg.
* 15. februar – Regjeringen la fram den nye strømstøtteordningen, som skal gjelde fra 1. september til ut 2024.
* 25. februar – En brann brøt ut i et bygg i Kragerø sentrum, i et område med tett og gammel trehusbebyggelse. To verneverdige hus gikk tapt.
* 17. februar –
** Ida Melbo Øystese ble utnevnt til ny politimester i Oslo, etter Beate Gangås
** Silje-saken fra 1994 ble henlagt, og de tre mistenkte mennene (som den gang var barn) anses uskyldige.
** Forsvarsmateriell signerte avtalen med tyske Krauss-Maffei Wegmann i München, om levering av 54 Leopard 2A7 stridsvogner til Norge.
* 2. mars – 
** Regjeringen beklaget de menneskerettighetsbruddene utbyggingen av Storheia vindpark på Fosen og Roan vindpark har påført samene på Fosen.
** Flere norske virksomheter, blant annet SSB, Nasjonal sikkerhetsmyndighet og Stortinget ble rammet av at tjenestenektangrep, som gjorde at nettsidene deres ble utilgjengelige.
* 5. mars – Follobanen åpnet igjen, etter å ha vært stengt i ti uker
* 8. mars – Ella Marie Hætta Isaksen ble tildelt Fritt Ords honnør
* 9. mars – Den norske Helsingforskomité tildelte Sakharovs Frihetspris til den ukrainske gruppen Truth Hounds, som jobber med å dokumentere krigsforbrytelser knyttet til Russlands invasjon av Ukraina.
* 16. mars – Den verneverdige «Meierigården» i Porsgrunn brant, den eldste delen av gården gikk tapt
* 18. mars – Landsmøte i Sosialistisk Venstreparti, og Kirsti Bergstø ble valgt til ny partileder etter Audun Lysbakken. Partiet endret samtidig sin politikk til å bl.a. støtte Norges NATO-medlemsskap.
* 20. mars – FNs World Happiness Report 2023 ble offentliggjort, Norge kom på sjuendeplass av 137 land. Dette var opp én plass fra 2022.
* 22. mars – 
** Regjeringen gir 200 millioner kroner via Norges forskningsråd, til et nytt nasjonalt senter for nukleær forskning, for å øke kunnskapen om kjernekraft.
** Abelprisen ble tildelt Luis A. Caffarelli for bidrag til regularitetsteori for differensialligninger
* 23. mars – Stortinget forbød appene TikTok og Telegram på enheter som har tilgang til Stortingets systemer
* 29. mars – 
** Naturhistorisk museum i Oslo ble kåret til «Årets museum» av Museumsforbundet.
** Tolletaten beslagla 800&nbsp;kg kokain i banankasser i BAMAs anlegg i Oslo, etter tips fra tyske myndigheter som gjorde et stort beslag dagen før.
* 31. mars – 
** Regjeringen la fram «Folkehelsemeldingen»
** Fire mennesker mistet livet i tre forskjellige snøskred i Troms: to fastboende på Reinøya i Karlsøy, en skiturist i Lyngen og en skiturist i Nordreisa.
* 3. april – Opplysningsrådet for veitrafikken rapporterte at 86,8 prosent av alle nye biler som ble solgt i mars var rene elbiler.
* 8. april – Baugefeltet på Haltenbanken startet produksjonen av petruleum
* 9. april – En mann kjørte på en annen mann i Steinkjer, som døde av skadene. Politidirektoratet innførte midlertidig nasjonal bevæpning etter hendelsen.
* 12. april – Sintef og Naturvernforbundet beregnet «Overforbruksdagen» (Earth Overshoot Day) til 12. april for 2023 for Norge, dette er samme dato som i 2022. Datoen beregnes globalt for når verden har brukt opp den mengden ressurser verden greier å regenerere, og for enkeltland beregnes datoen ut ifra hva den globale datoen ville vært dersom alle land hadde tilsvarende forbruk.
* 13. april –
** 15 russiske ambassadeansatte ble erklært uønsket i Norge, fordi de ifølge norske myndigheter var etterretningsoffiserer.
** Tolletaten fant 100 kilo kokain festet til en båt i Husnes i Kvinnherad
* 16. april – BAMA Gruppen fant et nytt parti kokain i banankasser, denne gangen mellom 800 og 900 kilo.
* 17. april – 
** Fritt Ords Pris ble tildelt Julie Wilhelmsen fra Norsk utenrikspolitisk institutt, «for å ha bidratt med nyanserende faglig kunnskap i et opphetet offentlig ordskifte, før og etter Russlands invasjon av Ukraina».
** Kvensk språkpris, Kieliraajin kielipalkinto, ble tildelt Tove Raappana Reibo.
* 21. april – Utmarksdomstolen for Finnmark besluttet at det arealet (95%) av Karasjok kommune som ble overført til Finnmarkseiendommen, skulle være innbyggerne i kommunen sin kollektive eiendomsrett.
* 22. april – Olaug Bollestad ble gjenvalgt som leder i Kristelig Folkeparti
* 23. april – Bjørnar Moxnes ble gjenvalgt som leder i partiet Rødt
* 24. april – En svensk forskningsrakett som ble skutt opp fra Esrange Space Center i Kiruna landet i Målselv i Troms ved en feil.
* 27. april – Riksrevisjonen leverte en rapport om de økonomiske ordningene på Stortinget, der de gir en samlet vurdering som «sterkt kritikkverdig». Rapporten avdekket blant annet dårlig kontroll på de økonomiske ordningene, mangelfull forvaltning av regelverket og at stortingsrepresentanter har oppgitt uriktig grunnlag for fratredelsesytelse og/eller etterlønn.
* 4. mai – Arve Johnsen, tidligere direktør i Statoil, ble tildelt St. Olavs Orden.
* 7. mai – En ny undervannsvulkan, som fikk navnet Borealis Mud Volcano, ble oppdaget i Barentshavet
* 11. mai – Norge overtok ledelsen av Nordisk Råd
* 18. mai – Statens pensjonsfond passerte 15.000 milliarder kroner i verdi.
* 22. mai – 
** Hotellkjeden Nordic Choice Hotels byttet navn til Strawberry
** Stavanger kommune besluttet å innføre gratis kollektivtransport fra 1. juli 2023.
* 23. mai – Abelprisen ble tildelt den argentinske matematikeren Luis A. Caffarelli.
* 24. mai – 
** Festspillene i Bergen åpnet.
** UNESCO la Sunnhordland geopark til UNESCOS liste over geoparker, som «geologisk arv av internasjonal betydning».
* 25. mai – 
** Norsk Polarinstitutts navnekomité godkjente navneendringen på Negerpynten, Negerfjellet og Negerdalen på Svalbard, til Svarthukdalen, Svarthukfjellet og Svarthuken.
** T-banen i Oslo ble tildelt Bærekraftprisen 2023.
* 30. mai – Ingrid Røynesdal ble utnevnt til ny direktør for Nasjonalmuseet.
* 31. mai – 
** Regjeringen innførte grunnrentebeskatning på oppdrett av laks og ørret, med virkning fra 1. januar 2023.(E24)
** Et tredagers uformelt møte mellom NATOs utenriksministre startet i Oslo. 
* 1. juni – 
** Bystyret i Bergen kommune besluttet å bygge ny trasé for Bybanen i Bergen til Åsane, langs Bryggen i Bergen
** Sannhets- og forsoningskommisjonen la fram sin rapport for Stortinget. Den belyste konsekvensene av fornorskingspolitikken som har vært ført mot samer, kvener, norskfinner og skogfinner i Norge, og hvilke anbefalinger kommisjonen gir med tanke på oppfølging.
* 4. juni – Zaineb Al-Samarai ble valgt til president i Norges idrettsforbund og olympiske og paralympiske komité, etter Berit Kjøll.
* 5. juni – 
** Regjeringen besluttet å bygge et nytt sykehus på Moelv.
** Regjeringen godkjente at Yggdrasil-feltet og Fenris-feltet i Nordsjøen 
** Nasjonal støttegruppe etter 22. juli-hendelsene ble tildelt Kongens fortjenstmedalje.
* 8. juni – Olje- og energidepartementet godkjente utbygging av Tyrvingfeltet i Nordsjøen.
* 9. juni – NRK endrer reglene rundt hvilke sanger som kan delta i Melodi Grand Prix, og fjerner kravet om at kun sanger som ikke har vært framført før Melodi Grand Prix kan delta. 
* 10. juni – Flere norske kjeder og organisasjoner besluttet å boikotte Freia, da det ble kjent at Freias eierselskap Mondelēz International eier fabrikker i Russland og er svartelistet av Ukrainas antikorrupsjonsmyndigheter.
* 12. juni – Restauranten Maaemo beholdt tre stjerner i Michelin-guiden, som eneste restaurant i Norge, under den nordiske Michelin-utdelingen.
* 14. juni – 
** Besseggen i Jotunheimen fikk status som nasjonal turiststi, som den femte turstien i Norge med denne statusen.
** Nødvarsel på mobil ble testet, ved at alle mobiltelefoner skulle få et varsel med overskriften «Akutt fare», men merket med at dette var en test. 
* 21. juni – Norge og Sverige: Skogfinnene feiret Skogfinnenes dag for første gang.
* 28. juni – Lubna Jaffery ble utnevnt til ny kultur- og likestillingsminister
* 1. juli – Oslo Pride arrangerte parade, med cirka 85.000 deltakere.
* 6. juli – Flyselskapet Norwegian informerte at de kjøper opp Widerøe
* 19. juli – BAMA Gruppen fant et nytt parti kokain i banankasser, denne gangen rundt 600&nbsp;kg.
* 20. juli – Et utbrudd av fugleinfluensa ble oppdaget i Finnmark, tusenvis av fugler mistet livet de kommende dagene.
* 21. juli – forsknings- og høyere utdanningsminister Ola Borten Moe kunngjorde han at han vil søke avskjed fra regjeringen, avgå som nestleder i Sp og ikke stille til gjenvalg på Stortinget, etter gjentatte brudd på regler om aktsomhet og habilitet i forbindelse med aksjehandler.
* 24. juli – Bjørnar Moxnes trakk seg som partileder for partiet Rødt, etter at det ble kjent at han hadde tatt et par solbriller fra en butikk på Gardermoen lufthavn uten å betale for dem.
* 27. juli –
** Et dataangrep rammet flere norske nettsider, slik at de ble utilgjengelige, blant annet Politiets sikkerhetstjeneste, Politiet, Finn.no, Aftenposten, Bergens Tidende og Stavanger Aftenblad.
** Kristin Harila fullførte bestigningen av verdens 14 høyeste fjell, på 92 dager, og satte med dette verdensrekord på hurtigst bestigning av alle verdens fjell som er over 8000 meter.
* 1. august – Meteorologisk institutt meldte at to værstasjoner på Svalbard, på Svalbard lufthavn og Pyramiden hadde over to grader celsius i gjennomsnitt for juli, det høyeste som noen gang er målt.
* 3. august – Regjeringen varslet at det skal opprettes et fond på 10 milliarder kroner for restaurering og vedlikehold av gamle kirker i Norge, et fond som skal gi cirka 500 millioner i årlig bevilgning. 
* 4. august – Sandra Borch ble utnevnt til forsknings- og høyere utdanningsminister, og Geir Pollestad ble utnevnt til landbruks- og matminister
* 7.-8. august: Ekstremværet Hans rammet Sør-Norge
* 25. august – Regjeringen besluttet å opprette beredskapslagre med korn, med mål om å ha tre måneders forbruk av korn på lager.
* 11. september – Kommunestyre- og fylkestingsvalget 2023: Høyre ble største parti etter at Arbeiderpartiet hadde vært største parti ved alle valg fra 1927.y
* 21. september – Professor Thorolf Raftos Minnepris ble tildelt Defence for Children International – Palestine

## Sport
* Idrettsgallaen 2023 ble arrangert i CC Amfi på Hamar
* Håndball-VM 2023 for kvinner arrangeres i Danmark, Norge og Sverige.
* Eliteserien i fotball for menn 2023 arrangeres
* Norgesmesterskapet i fotball for menn 2023 arrangeres
* Toppserien 2023 arrangeres
* Norgesmesterskapet i fotball for kvinner 2023 arrangeres
* Eliteserien i håndball for menn 2022/23 arrangeres
* Eliteserien i håndball for kvinner 2022/23 arrangeres
* Norge vant Gjensidige Cup 2023 i håndball

## Referanser